అంబికా లక్ష్మీనారాయణ

అంబికా జి లక్ష్మీ నారాయణ వాల్మీకి భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ  ఎన్నికలలో అనంతపురం నియోజకవర్గం నుండి తొలిసారి ఎంపీగా లోక్‌సభకు ఎన్నికయ్యాడు.

 రాజకీయ జీవితం 
అంబికా లక్ష్మీనారాయణ కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన శాసనసభ ఎన్నికలలో హిందూపురం నియోజకవరం నుండి కాంగ్రెస్‌ అభ్యర్థిగా పోటీ చేసి 30,768 ఓట్లు సాధించి మూడో స్థానంలో నిలిచాడు. ఆయన ఆ 2014లో కాంగ్రెస్ పార్టీని వీడి, తెలుగుదేశం పార్టీలో చేరి అంబికా ఫౌండేషనను స్థాపించి సేవా కార్యక్రమాలు నిర్వహిస్తూనే టీడీపీ శ్రీసత్యసాయి జిల్లా ప్రధాన కార్యదర్శిగా, కడప, ఆదోని  నియోజకవర్గాల పరిశీలకుడిగా పని చేశాడు. అంబికా లక్ష్మీనారాయణ 2014 ఎన్నికల్లో హిందూపురం అసెంబ్లీ నియోజకవర్గం నుంచి పోటీ చేయడానికి అవకాశం వచ్చిన ఆఖరి నిమిషంలో నందమూరి బాలకృష్ణ హిందూపురం నుంచి పోటీ చేయడంతో ఆ ఎన్నికల్లో బాలకృష్ణ విజయానికి తన వంతు కృషి చేశాడు.  

అంబికా లక్ష్మీనారాయణ శ్రీసత్యసాయి జిల్లా టీడీపీ ప్రధాన కార్యదర్శిగా పని చేస్తూ 2024లో జరిగిన లోక్‌సభ  ఎన్నికలలో అనంతపురం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి మాలగుండ్ల శంకర్ నారాయణపై 1,88,555 ఓట్ల మెజారిటీతో గెలిచి తొలిసారి ఎంపీగా లోక్‌సభకు ఎన్నికయ్యాడు.

మూలాలు 


వర్గం:తెలుగుదేశం పార్టీ రాజకీయ నాయకులు
వర్గం:లోక్‌సభ సభ్యులు
వర్గం:18వ లోక్‌సభ సభ్యులు